حکیم الامت کے سیاسی افکار

حکیم الامت کے سیاسی افکار پاکستانی دیوبندی عالم محمد تقی عثمانی کی ایک کتاب۔ اشرف علی تھانوی (حکیم الامت) کو چودھویں صدی کا مجدد سمجھا جاتا ہے۔ مسلمانوں کی دینی ضرورت کا شاید ہی کوئی موضوع ایسا ہو جس پر تھانوی کا کوئی مفصل یا مختصر کلام موجود نہ ہو ۔ آپ کی تصانیف ، مواعظ اور ملفوظات اپنے دور کی دینی ضروریات پر مشتمل ہیں ۔ اگرچہ آپ کوئی سیاسی شخصیت نہ تھے اور نہ ہی سیاست آپ کا خاص موضوع تھالہذا خالصتآًسیاست کے موضوع پر آپ نے کوئی تصنیف تحریر نہیں فرمائی ، لیکن چونکہ اسلام کے احکامات دین کے دوسرے شعبوں کی طرح سیاست سے بھی متعلق ہیں ، اس لیے اسلامی احکام کی تشریح و توضیح کے ضمن میں آپ نے اسلام کے سیاسی احکام پر بھی اپنی تصانیف ، مواعظ و ملفوظات میں جامع ابحاث فرمائی ہیں۔اس کتاب میں مفتی تقی نے اشرف علی تھانوی کے سیاسی افکار کو تین حصوں : اسلام میں سیاست کا مقام ، اسلام کا نظام حکومت ، حکومت کے فرائض اور اسلام میں سیاسی جد وجہد کا طریق کار میں منقسم کرتے ہوۓ حکیم الامت کے سیاسی افکار کی تشریح و توضیح فرمائی ہے ۔اسکے ٧٢ صفحات ہیں اور ادارۃ المعارف کراچی سے ١٤٢٠ ھ میں شائع ہوئی ہے۔

مزید دیکھیے 
محمد تقی عثمانی کی تصانیف کی فہرست

حوالہ جات 

اردو کتب
کتب اہل سنت
اسلام سے متعلق کتابیں
تصانیف محمد تقی عثمانی دیوبندی ادب